Egun on guztioi. Osoko bilkurari hasiera emango diogu. Gai-zerrendako puntu bakarra: "Bateraezintasunen Behin Behineko Batzordeko kideak izendatzea". Erregelamenduaren 6.2 artikuluan jasotakoari jarraituz, legebiltzar-taldeetako bina kidek osatuko dute Bateraezintasunen Behin Behineko Batzordea. Legebiltzartaldeek honako ordezkari hauek hautatuko dituzte: Euzko Abertzaleak taldearen ordezkariak, Kerman Orbegozo Uribe eta Joseba Díez Antxustegi; EH Bildu taldearen ordezkariak, Nerea Kortajarena Ibañez eta Josu Estarrona Elizondo; Euskal Sozialistak taldearen ordezkariak, Gloria Sánchez Martín eta Alberto Alonso Martín; Elkarrekin Podemos-IU taldearen ordezkariak, Iñigo Martínez Zatón eta Gustavo Angulo García; Euskal Talde Popularra-Ciudadanos-en ordezkariak, Laura Garrido Knörr eta José Manuel Gil Vegas, eta Talde Mistoaren ordezkaria, Amaia Martínez Grisaleña. Horri buruz ez dago ezer esatekorik... Legebiltzarra ados badago, Bateraezintasunen Behin Behineko Batzordea onartu egin da eta adierazi berri ditudan kideek osatuko dute. Besterik gabe, gogorarazi nahi dizuet Bateraezintasunen Behin Behineko Batzordearen eratze-bilkura, osoko bilkura hau amaitu eta berehala, jarraian, egingo dugula. Eta, besterik gabe –bigarren aretoan izango da–, amaiera ematen diot osoko bilkura honi. Goizeko hamaikak eta hiru ziren.